CELEX: C2004/300/02
Language: et
Date: 2004-12-04 00:00:00
Title: Euroopa Kohtu (esimene koda) 7. oktoobri 2004. aasta otsus kohtuasjas C-255/01: Panagiotis Markopoulos j.t versus Ypourgos Anaptyxis j.t (Eelotsusetaotlus — Kaheksas direktiiv 84/253/EMÜ — Artiklid 11 ja 15 — Raamatupidamisdokumentide auditeerimisega tegelevate isikute tunnustamine — Võimalus tunnustada erialaeksamit mitteläbinud isikuid — Teiste liikmesriikide kodanike tunnustamise tingimused)

4.12.2004   
            
            
               ET
            
            
               Euroopa Liidu Teataja
            
            
               C 300/1
            
         
      EUROOPA KOHTU
   
   (esimene koda)
   7. oktoobri 2004. aasta otsus
   kohtuasjas C-255/01: Panagiotis Markopoulos j.t versus Ypourgos Anaptyxis j.t (1)
   
   (Eelotsusetaotlus - Kaheksas direktiiv 84/253/EMÜ - Artiklid 11 ja 15 - Raamatupidamisdokumentide auditeerimisega tegelevate isikute tunnustamine - Võimalus tunnustada erialaeksamit mitteläbinud isikuid - Teiste liikmesriikide kodanike tunnustamise tingimused)
   (2004/C 300/02)
   Kohtumenetluse keel: kreeka
   Kohtuasjas C-255/01: Panagiotis Markopoulos j.t versus Ypourgos Anaptyxis ja Soma Orkoton Elegkton, menetlusse astujad: Georgios Samothrakis j.t ja Christos Panagiotidis, mille esemeks on eelotsusetaotlus EÜ asutamislepingu artikli 234 alusel, mille esitas Symvoulio tis Epikrateias (Kreeka) 12. juuni 2001. aasta otsusega, mis jõudis Euroopa Kohtusse 3. juuli 2001, on Euroopa Kohus (esimene koda), koosseisus: koja esimees P. Jann ja kohtunikud R. Silva de Lapuerta, K. Lenaerts, S. von Bahr ja K. Schiemann (ettekandja); kohtujurist A. Tizzano, kohtusekretär vanemametnik M.-F. Contet, 7. oktoobril 2004. aasta teinud otsuse, mille resolutiivosa on järgmine:
   
               1.
            
            
               Nõukogu 10. aprilli 1984. aasta kaheksas direktiiv 84/253/EMÜ, mis põhineb asutamislepingu artikli 54 lõike 3 punktil g ja käsitleb raamatupidamisdokumentide põhikirjajärgse auditeerimise eest vastutavate isikute tunnustamist, artikkel 15 võimaldab kõigil liikmesriikidel tunnustada selles artiklis sätestatud tingimustele vastavaid isikuid, s.t neid, kes võivad asjaomases liikmesriikides artikli 1 lõikes 1 toodud dokumente auditeerida ja kes seda tegid kuni artiklis 15 sätestatud tähtajani, ilma neid kohustamata eelnevalt edukalt sooritama erialaeksamit.
               Sellegipoolest on artikliga 15 vastuolus see, kui liikmesriik kasutab seal sätestatud õigust pärast aasta möödumist seda direktiivi ülevõtvate siseriiklike sätete rakendamisest, mis ei saa mingil juhul toimuda pärast 1. jaanuari 1990.
            
         
               2.
            
            
               Kaheksanda direktiivi 94/253 artikkel 11 võimaldab vastuvõtval liikmesriigil tunnustada raamatupidamisdokumente auditeerima teises liikmesriigis juba tunnustatud spetsialiste, ilma neid kohustamata erialaeksamit sooritama, kui vastuvõtva liikmesriigi pädevad ametiasutused peavad nende kvalifikatsiooni samaväärseks nende siseriiklikus seadusandluses kooskõlas selle direktiiviga nõutavaga.
            
         
      (1)  EÜT C 289, 13.10.2001.